அதில், ''பணியிடங்களுக்கும் பிற வேலைகளுக்கும் மகளிர் எளிதில் செல்லும்வகையில், அவர்கள் இருசக்கர வாகனங்கள் வாங்க ஐம்பது சதவிகித மானியம் வழங்கப்படும் என்று அ.தி.மு.க. தேர்தல் அறிக்கையில் கொடுத்த வாக்குறுதியை நிறைவேற்றும் வகையில், ஆண்டொன்றுக்கு ஒரு லட்சம் உழைக்கும் மகளிருக்கு இரு சக்கர வாகனம் வாங்க ஐம்பது சதவிகித மானியம் அல்லது அதிகபட்சமாக ரூ. 20,000 வழங்கப்படும். மகளிரின் முன்னேற்றத்தில் அதிக அக்கறை கொண்டிருந்த மாண்புமிகு புரட்சித்தலைவி அம்மாவின் நினைவாக இத்திட்டம், 'அம்மா இரு சக்கர வாகனத் திட்டம்' என அழைக்கப்படும். ஆண்டொன்றுக்கு சுமார் 200 கோடி ரூபாய் செலவில் இத்திட்டத்தினை தமிழ்நாடு அரசு செயல்படுத்தும்'' என்று குறிப்பிடப்பட்டிருந்தது.